มีเพศสัมพันธ์กับแฟนแต่ไม่ได้ป้องกันวันเสาร์ที่6เดือนสิงหาแต่ไม่เสร็จหลังจาก1อาทิตย์มีอาการอาเจียนจะท้องไหมคะ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นมีโอกาสตั้งครรภ์ได้ แต่หากเลย 72 ชั่วโมงหลังมีเพศสัมพันธ์มาแล้ว ก็คงไม่มีข้อบ่งชี้ในการใช้ยาคุมฉุกเฉินในการลดโอกาสการตั้งครรภ์หลังจากนี้ ให้สังเกตรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การอาเจียนไม่ได้บ่งบอกว่าตั้งครรภ์ และถ้าเป็นอาการแพ้ท้องส่วนใหญ่จะไม่เกิดเร็วภายใน 1 สัปดาห์หลังมีเพศสัมพันธ์ค่ะ